Dua Sahabat Terperangkap Di Puncak Menara Lama Dalam Trailer “FALL”
Lionsgate telah mendedahkan trailer rasmi untuk filem ‘survival thriller’ yang akan datang, Fall, lakonan Grace Caroline Currey dan Virginia Gardner. Filem ini akan membuat debut pad 12 Ogos, tarikh tayangan di Malaysia masih lagi tidak diketahui,  Trailer tersebut memaparkan dua sahabat baik, Becky dan Hunter, yang gemar melakukan pendakian berbahaya. Selepas kematian teman lelakinya akibat mendaki, Becky mula takut akan kegemaran lamanya dahulu. Walau bagaimanapun, apabila Hunter mengajaknya memanjat menara lama, Becky dengan berat hati bersetuju dengan harapan dapat mengatasi traumanya. Malangnya, ketakutan paling teruk Becky menjadi kenyataan, kerana mereka berdua mendapati diri mereka terperangkap di puncak menara selepas tangga mereka tiba-tiba terputus. Fall dibintangi pelakon seperti Grace Caroline Currey (Shazam!), Virginia Gardner (Marvel’s Runaways), Mason Gooding (Scream 5), dan Jeffrey Dean Morgan (The Walking Dead). Filem thriller ini diarahkan dan diterbikan oleh Scott Mann dari lakon layar yang ditulis oleh Jonathan Frank. 